open-index/open-wikipedia-markdown huggingface dataset:
Matthew Lewis

**Matthew LEWIS** (naskiĝinta la 27-an de junio 1989 en Leeds) estas brita aktoro. Plej grandan famon li gajnis en la filma rolo de *Neville Longbottom*, iom socie necerteca samklasano kaj amiko de Harry Potter en la samnomaj romanoj kaj filmoj de J. K. Rowling.

## Antaŭ Harry Potter 
Lewis estis lernejano en katolika mezlernejo en la urbeto *Menston* apud Bradford. Li iĝis 1,83 metrojn alta kaj aktore vidiĝas en filmoj ekde li havis kvin jarojn. Unu el liaj du fratoj, Anthony Lewis, ankaŭ estas aktoro.

## Harry Potter 
Li akiris famon en 2001 kiam li en la aĝo de 11 jaroj ĉefrolis kiel *Neville Longbottom* en la filmadaptigo de la romano Harry Potter kaj la Ŝtono de la Saĝuloj. Li enkarnigis la rolon en ĉiuj postaj daŭrigoj ĝis 2011.

## Post Harry Potter 
Baldaŭ antaŭ la publikigo de la filmadapto de la romano Harry Potter kaj la Sanktaĵoj de la Morto: unua parto, Lewis estis raportisto en la sendependa filmo *The Sweet Shop*. Sekvis la kvin-parta televidserio *The Syndicate*, kiu unue vidiĝis en la kanalo *BBC 1* en printempo 2012. Poste interalie en aprilo 2013 la filmo *The Rise* kun li estis montrata ĉe la filmfestivalo de Newport Beach en Kalifornio.

Krome, Lewis aperis en pluraj teatraj produktaĵoj ekde 2006. Li havis sian debuton en la teatra urbokvartalo *West End* centre de Londono en septembro 2012 kun la reproduktado de la dramo *Our Boys*, metita en brita militista hospitalo en printempo 1984. Matthew Lewis akceptis la rolon de Mick apud la ĉeffiguro Joe, kiu estis grave traŭmatigita post la bombado en *Hyde Park* kaj ''Regent's Park'' fare de la terorisma grupiĝo "provizora irlanda respublika armeo" en julio 1982.

Li loĝas en Londono ekde 2015. La 28-an de majo 2018, li sciigis ke li geedziĝis kun sia delonga amatino, Angela Jones.

## Eksteraj ligiloj 
*  ()
* 
* 

Kategorio:Britaj aktoroj
Kategorio:Naskiĝintoj en Britio
Kategorio:Britaj infanaj aktoroj
Kategorio:Aktoroj en filmoj pri Harry Potter
Andesita Linio

La **Andesita Linio** (aŭ *Andezita Linio*) estas la geologia regiona diferencigo plej grava en la baseno de la Pacifika Oceano. 

Ĝi separas du zonojn: 

a)  Vulkanaj rokoj bazaltaj mafikaj rokoj (**ma**gnezio-**f**ero] de la baseno de Centra Pacifiko de la kontinentaj areoj parte submaraj

b)  Vulkanaj rokoj andesitaj pli felsikaj (**fel**dspato-**si**licio) en ties bordoj. 

La Andesita Linio estas paralela al la zonoj de subdukcio kaj al la profundaj submaraj fosegoj ĉirkaŭ la baseno de Pacifiko. Ĝi estas la esprimo en surfaco de la fuzio ene kaj super la plato kiu subdukcias. Ĝi sekvas (kontraŭhorloĝe kaj el Usono) la okcidentan bordon de la insuloj antaŭ Kalifornio kaj pasas sude de la Aleuta Arko, sekvas laŭlonge de la orienta bordo de Kamĉatko, la Kuriloj, Japanio, la Marianoj, Yap, Palaŭo, la Salomonoj, Fiĝioj, Tonga kaj la Norda Insulo de Nov-Zelando. La linio pluas nordorienten laŭlonge de la okcidenta bordo de la montaroj de Andoj el Sudameriko ĝis Meksiko, kaj revenas al la insuloj antaŭ Kalifornio. 

Indonezio, Filipinoj, Japanio, Nov-Gvineo kaj Nov-Zelando estus ekster la Andesita Linio.

## Vidu ankaŭ
* Pacifika fajra rondo
* Pacifika plato

## Bibliografio
* Watters, W. A. 'Marshall, Patrick 1869 - 1950'.  Dictionary of New Zealand Biography, 7a de Aprilo 2006]

Kategorio:Pacifiko
Kategorio:Geologio
Kategorio:Platotektoniko
Kategorio:Vulkanologio
Kategorio:Petrologio
Kategorio:Scienco kaj teknologio en Nov-Zelando
Zelený Důl

:*Pri domaro en loka parto de Lhota de municipo Čistá en distrikto Rakovník temas artikolo Zelený Důl (Čistá).*

**Zelený Důl** (germane: *Grünthal*) estas nomo de pereinta domaro, kiu situis proksimume kilometro tra norda direkto de municipo Brandov en distrikto Most en Regiono Ústí nad Labem. Ĝi etendiĝis sur kunfluejo de rojoj Načetínský potok kaj Flájský potok, proksimume en lokoj de hodiaŭa foirejo ĉe limpasejo Brandov/Olbernhau. Zelený Důl troviĝis rekte sur la limo kaj de la samnomata saksia vilaĝo Grünthal apartigis ĝin sole rojo Načetínský potok, kiu kreas la ŝtatlimon ankaŭ hodiaŭ. Diference de la ĉeĥa Zelený Důl la germana Grünthal ne pereis kaj hodiaŭ ĝi estas konsisto de urbo Olbernhau.

## Historio 
La unua skribmencio pri Zelený Důl devenas nur el la jaro 1606, kiam ĝi estis konsisto de senjorujo Červený Hrádek ĉe Jirkov. La devenaj koloniistoj, kiuj vivtenis sin precipe kiel arbohakistoj, devenis precipe el Saksio, tial ili estis protestantoj. Ili iradis al diservoj en saksian Olbernhau. Post rekatoligo ili devis konvertiĝi al katolika kredo kaj ili vizitadis preĝejon en Brandov.

Post la dua mondmilito Zelený Důl havis similan sorton kiel multe da aliaj municipoj en limregiono. La devena germana loĝantaro estis ellandigita, la domoj iom post iom kadukiĝis kaj ili estis enkadre de protekto de la limo detruitaj. La domaro mem pereis en la jaro 1963. En la jaro 1995 ĉi tie estis malfermita limpasejo por piedirantoj, je iom pli poste estiĝis en regiono de iama vilaĝplaco foirejo.

## Loĝantaro
Laŭ popolnombrado el la jaro 1930 la vilaĝo havis 363 loĝantojn: sep ĉeĥoslovakojn, 278 germanojn kaj 78 fremdulojn.

## Rilataj artikoloj
* Bierfarejo Zelený Důl

Kategorio:Vilaĝoj en distrikto Most
Kategorio:Pereintaj setlejoj en distrikto Most
Kategorio:Brandov
Kategorio:Pereintaj setlejoj en Ercmontaro en Ĉeĥio
Kategorio:Pereintaj setlejoj sur landlimo de Ĉeĥio kaj Germanio
János Papp (aktoro, 1948-)

**János Papp** [jAnos pap], laŭ hungarlingve kutima nomordo **Papp János** estis hungara aktoro, voĉoaktoro.

János Papp naskiĝis la  en Somogytarnóca.

## Biografio 
János Papp akiris aktoran diplomon en Altlernejo pri Teatro kaj Filmo en 1970. Lia ĉefinstruisto estis Zoltán Várkonyi. Li komencis sian aktoran karieron en Nacia Teatro (Szeged). Inter 1971–1977 kaj 1980–1987 li estis membro de Teatro Madách, inter 1977–1980 de Teatro Petőfi (Veszprém), inter 1988-1991 de Teatro Kisfaludy, poste li estis gastaktoro. En 2008 li aliĝis al *Teatro Centrál*. Li estas ankaŭ konata turisto. Li ricevis aktorajn premiojn inter 1980-2015. Lia filo naskiĝis en 1978.

## Liaj teatraj roloj (elekto) 
* William Shakespeare:
** Hamleto - Claudius
** Othello - Lodovico
** Makbeto - titolrolo
** *Dekdua Nokto aŭ Epifanio : aŭ kiel vi volas* - Tóbi Böföghy
** Reĝo Lear - duko Alban
** Romeo kaj Julieta - Capulet
** La Dresado de la Megero - Petruchio
* Anton Ĉeĥov:
** Tri fratinoj - Verŝinin
** La mevo - Trigorin
* Imre Madách: La tragedio de l' homo - La Dio (unu el la ĉefroloj); apostolo Petro; patriarko; Saint Just; maljunulo
* Henrik Ibsen: Peer Gynt - S-ro Cotton; Fellah
* Edmond Rostand: Cyrano de Bergerac - Castel Jaloux

## Liaj kinaj filmaj roloj (elekto) 
* *Staféta* (1971)
* *Woyzeck* (1994)
* *Kis Vuk* (2008)
* *Gondolj rám* (2016)
* *Szelíd* (2022)
* en eksterlandaj filmoj hungaraj voĉoj ekzemple de Kabir Bedi, David Carradine, Harrison Ford, Morgan Freeman, Gene Hackman, Bob Hoskins, Garrison Keillor, Ian McKellen, Liam Neeson, Sidney Poitier, Jürgen Prochnow, Anthony Quinn, Jean Renoir, Martin Sheen, Paul Winfield

## Liaj filmaj roloj (elekto) 
* *Miért beszél annyit Mrs. Piper?* (1967)
* Bonan vesperon somero, bonan vesperon amo (1971)
* *Petőfi* (1981)
* *Brigitta* (1993)
* *Tea* (2002–2003)
* *Aranyélet* (2015)
* *Pilátus* (2020)

## Liaj elektitaj libroj 
* *Ha menni kell – El Camino. 2005. augusztus 15. – szeptember 16.* (2013)
* *Japppános. 2007. július 12. – augusztus 14. Japán* (2013)
* *Valaki fölért. Himalája-útinapló : 2010. augusztus 19. – szeptember 3.* (2013)
* *Inka, inkább, leginkább. Perui útinapló. 2012. augusztus 24. – szeptember 22.* (2013)

## Fontoj 
* hungarlingva biografio kun foto
* hungarlingva biografio kun foto
* hungarlingva biografio kaj roloj kun foto
* hungarlingva biografio

## Referencoj 
Kategorio:Hungaraj aktoroj
Kategorio:Hungaraj voĉoaktoroj
Dubna (rivero)

eta|Supra Dubna en Ambeļu paroĥo
**Dubna** estas rivero de orienta Latvio, kiu longas 105 kilometrojn kaj enfluas al Daŭgavo. En la rivero loĝas ezokoj, perkoj, plotoj, ankaŭ en la malsupra parto troviĝas bramoj kaj sandroj. Laŭflue naturrezervejo «Dubna flusebenaĵo», ĉe la fonto Cārmaņa laga naturparko.

### Augšdubna 
En la supraj fluoj, la rivero fluas tra la Dagda montetoj rapide, kaj kelkfoje estas 20 m larĝa post la fonto en lago Cārmins. Al la lagoj Višķi kaj Lukna, ĝia deklivo estas 66 m (0,95 m/km), la lito estas ŝtona kaj la bordoj estas ofte krutaj. La monteta areo kontraŭflue siatempe permesis la konstruadon de multaj akvomuelejoj sur Dubna kaj ĝiaj alfluantoj. Sub la lago Aksenovas konserviĝis digoj aŭ restaĵoj de iamaj muelejoj: 2-a km post la lago - Kudiņi muelejo, 6-a km Stasķeviči muelejo, 13-a km Ubodišķu muelejo, 19-a km Šķivišķi muelejo. Ĝi fluas tra lagoj Zosns, Sakovas, Aksenovas, Višķu kaj Lukna.

### Lejasdubna 
Post la Lukna lago, la deklivo de Dubna estas nur 10 m (0,20 m/km). En la pasinteco, sur la bordoj estis multaj kverkoj, kiuj poste estis dehakitaj kaj nun la rivero fluas ĉefe tra herbejoj. En la pasinteco, la rivero kaj ĝiaj alfluantoj estis uzitaj por ekspedado kaj sendado de varoj al Rigo ekde Livonia tempoj, sed poste fariĝis ŝtopitaj kaj fine de la 19-a jarcento nur arboj estis flositaj dum la lastaj 40 kilometroj. La 62 km longaj Dubna laŭfluaj reguliglaboroj en 1930-aj jaroj estis unu el la plej grandaj en Latvio en tiu tempo. Poste, dum la Latva SSR, aldonaj laboroj estis faritaj - poldero kaj digo estis konstruitaj laŭflue de Višķi, profundigita lito laŭ la Ūša estuaro. En la malsupra parto, la larĝo kelkloke atingas 100 metrojn, la profundo ĝis 4,5 metroj. Ekzistas malsamaj versioj de la fonto kaj la longo kaj baseno, respektive.

### La plej grandaj alfluantoj 
* Feimanka (72 km),
* Ūša (62 km),
* Kolupe (32 km),
* Jaša (28 km).

## Dimensioj 
* kompleta longeco: 
* diferenco de alteco: 76 m (0,7 m/km)

## Setlejoj trafluataj 
* Višķi
* Špoģi
* Vecvārkava
* Rožupe
* Līvāni

## Transporto 
La riveron trapasas fervojaj linioj Rigo-Daugavpils kaj Rēzekne-Daugavpils, la Eŭropa ŝoseo E262/A13 en la sekcio Rēzekne-Daugavpils, la ŝtata aŭtovojo A6 en la sekcio Jēkabpils-Daugavpils, regionaj vojoj P62 Krāslava—Madona, P58 Viļāni-Špoģi, P63 Līvāni—Preiļi kaj pluraj lokaj vojoj.

## Bildoj 

Dubna, tilts Špoģi-Preiļi.jpg|Voja P58 ponto proksime de Špoģi.
Dubna near Vārkava.jpg|Proksime de Vārkava.
Dubna - panoramio (1).jpg|En Pelēču paroĥo.
ŪdensdzirnavasDubna.JPG|Līvāni akvomuelejo.
Вид на Дубну с ГЭСа - mikroskops - Panoramio.jpg|Kontraŭflue proksime de la digo Šķivišķi.

## Referencoj 
Kategorio:Riveroj en Latvio
Kategorio:Riveroj en Eŭropo
Brandov

**Brandov** () estas municipo de Ĉeĥio troviĝanta en distrikto Most. Ĝi troviĝas en limregiona terlango kreita de akvaj fluantoj Svídnice, Flájský potok kaj Načetínský potok en supermara alteco 543 m. Al la municipo apartenis ankaŭ hodiaŭ pereinta domaro Zelený Důl situanta sur ĉeĥa-germana landlimo proksimume 1&nbsp;km norde de Brandov. Ĝis Brandov kondukas el Hora Svaté Kateřiny ŝoseo de la III-a klaso n-ro 25220. Vivas ĉi tie  ().

## Historio 
La unua skribmencio pri la vilaĝo estas el la jaro 1540 kaj ĝia estiĝo koneksas kun minado de metaloj en Ercmontaro. En Brandov oni minis precipe ferercon. Post la jaro 1850 ĝi fariĝis memstara municipo kun domaro Zelený Důl.

Tiutempe oni ĉi tie ankaŭ esploris je vejnoj de nigra karbo, kiu estis trovita proksime de la municipo kaj en la jaro 1853 oni komencis mini ĝin.

## Loĝantaro
## Memorindaĵoj 
* Restaŭrigita baroka ununava preĝejo de sankta Mikaelo ĉefanĝelo el la jaroj 1720–1730
* Kapelo de Reviviĝo de Sinjoro en tombejo
* Statuo de sankta Johano Nepomuka el la jaro 1730
* Restaĵoj de Vala fervojo de Svídnice
* Etaj restaĵoj de malgranda burgo super parto nomata *Kolonie*
* Ŝtona monteto (842 m) situanta proksimume 2,5&nbsp;km sude de la municipo estas interesa geologia loko, kie troviĝas forlasita mura minejo

## Listo de stratoj 
* Lesní
* Rudé armády

## Naskiĝinto
*Willi Neubert, artisto

## Rilataj artikoloj 
* Landlimo de Ĉeĥio kaj Germanio
* Sudetgermana ribelo

## Pluaj fotoj 

Brandov - těžba.jpg|Ŝakto Zdař Bůh (foto el ĉ. 1910)
20080306010DR Brandov (Brandau) Kirche Sankt Michael.jpg|Preĝejo de sankta Mikaelo


Kategorio:Municipoj en distrikto Most
Kategorio:Vilaĝoj en distrikto Most
Kategorio:Setlejoj en Ercmontaro en Ĉeĥio
Kategorio:Minado de nigra karbo en Ĉeĥio
Kategorio:Setlejoj sur landlimo de Ĉeĥio kaj Germanio
Jude Law

**Jude LAW** (n. la 29-an de decembro 1972 en Londono) estas brita aktoro, reĝisoro kaj produktoro. Li unue famiĝis en 1997 pro sia rolo en la filmo *Gattaca*.

Li ricevis kelkajn premiojn laŭlonge de sia kariero, kiel Kinpremio de la Brita Akademio, same kiel nomumoj por du Oskar-premioj, du Premioj Tony, kaj kvar premioj Ora Globo. En 2007, li ricevis la premion Honora César kaj estis nomumita kavaliro de la *Ordre des Arts et des Lettres* fare de la franca registaro.

## Filmoj 
* *A.I. Artificial Intelligence*, 2001

## Notoj 
Kategorio:Britaj aktoroj
Kategorio:Britaj reĝisoroj
Kategorio:Britaj produktoroj
Municipo Olaine

La **distrikto > municipo Olaine** () estas distrikto en centra Latvio. La distrikto estis kreita en 2009, apartigante ĝin de iama distrikto Rīga (, 1949-2009). La distrikto konsistas el Olaine urbo kaj Olaine paroĥo, la centro de la distrikto situas en Olaine.

Ĝiaj najbaraj distriktoj estas oriente distrikto Ķekava, sudoriente distrikto Bauska, sude kaj okcidente distrikto Jelgava, nordokcidente distrikto Mārupe, kaj norde ŝtata urbo Rigo.

## Historio 
La marĉa areo de la distrikto estis maldense loĝata ĝis hodiaŭ. En la 13-a jarcento la teritorio estis inkludita en Livonio, en la Riga kampara distrikto. Post la Livonia milito, la plej granda parto de la regiono venis sub polan regon en Pārdaugava Duklando, kaj post 1629 ĝi estis akirita fare de Svedio. Malgranda parto sur la maldekstra bordo de rivero Misa estis inkludita en Duklando Kuronio kaj Zemgalio. La Svedia parto estis aneksita al la Rusia Imperio en 1721, kaj la duklanda parto en 1795. En 1918 la distrikto estis inkludita en la Respubliko de Latvio. En 1962, la konstruado de la urbo Olaine komenciĝis en preskaŭ malferma areo, kaj ĝis decembro 1967, ekzistis 3,3 mil loĝantoj, kemia industrio kaj torfo-ekstraktado kompanioj.

## Geografio 
La distrikto situas en la Tīreļu ebenaĵo de la malaltebenaĵo de Centra Latvio (). Mineraloj: dolĉakva kalkoŝtono (Baloži), torfo (marĉoj Cenas kaj Mēdemu). Geologie, kiel en la plej granda parto de Latvio, dominas la supraj devoniaj sedimentoj.

Averaĝa temperaturo: -5 - -5,5°C en januaro, +17°C en julio. Precipitaĵo 650-700 mm jare.

### Riveroj 
Distrikto Olaine estas transirita de rivero Misa, la alfluanto de Lielupe, kies malgranda alfluantoj (la plej granda - Olainīte, Pupla, Cena) formas la plej grandan parton de la riverreto. En la sudoriento, la baseno de rivero Iecava inkludas malgrandajn alfluantojn Ežupe, Jāņupe, Mellupe.

### Lagoj 
Ne estas grandaj lagoj en la distrikto, la plej grandaj el kiuj estas Līdumu ŝtonminejo (22 ha) kaj lagoj Stūnīšu (20 ha).

## Loĝantaro 
Distrikto Olaine havas 19 705 loĝantojn (2021) kaj la denseco estas 66 loĝantoj por kvadratkilometro.

## Administraj unuoj 
### Urboj (*pilsēta*) 
Olaines pilsēta.

### Paroĥoj (*pagasts*) 
Olaines pagasts.

### Vilaĝoj (*ciems*) 
20: Apšukalni, Blijas, Dāvi, Damradi, Grēnes, Galiņi, Ezītis, Ielejas, Jaunolaine, Jāņupe, Kalmes, Klāvi, Medemciems, Pārolaine, Pēternieki, Rājumi, Stīpnieki, Stūnīši, Vaivadi, Virši.

## Galerio 

Balozi platform.jpg|Baloži fervoja stacidomo
Stunīšu ezers no augšas - panoramio.jpg|Stūnīšu lagoj
22-03-2021 Līdumu kanāls augštecē (3).jpg|Līdumu kanalo kontraŭflue
Church and school in Olaine.jpg|Ortodoksa preĝejo kaj lernejo en Olaine
Olaines luterāņu baznīca 3.jpg|Olaine lutera preĝejo

## Referencoj 
Olaine
Mihály Papp

**Mihály Papp** [mihAj pap], laŭ hungarlingve kutima nomordo kaj kun plena nomo **Papp Mihály Endre** estis hungara aktoro.

Mihály Papp naskiĝis la  en Makó, li mortis la  en Budapeŝto.

## Biografio 
Mihály Papp maturiĝis en gimnazio en sia naskiĝurbo, poste li akiris aktoran diplomon en Reĝa Muzika kaj Teatra Akademio en 1898. Li komencis sian aktoran karieron en teatra trupo de Lajos Makó en Szeged. Liaj sekvaj teatraj stacioj estis Kolozsvár apud Dezső Megyeri, Buda–Temesvár, Szabadka. En 1903 li venis al Budapeŝto kaj ricevis rolojn en la jam malkonstruita teatrejo, en 1905 en Gaja Teatro, inter 1907 kaj 1915 en Teatro Magyar. Dum la 1-a mondmilito li soldatiĝis, sed restis en Budapeŝto. Pro nerva malsano li mortigis sin. Li postlasis edzinon.

## Liaj teatraj roloj (elekto) 
* Gergely Csiky: *A nagymama* - grafo Ernő Szerémy
* Géza Gárdonyi: *A bor* - Matyi Baracs
* Pongrác Kacsóh *János vitéz* - Bagó
* Terrasse: *Én, te, ő!* - grafo Coney
* Monckton–Caryll: *A torreádor* - Archibald
* Aristofano: *Lysistrata* - hundolavisto

## Lia filma rolo 
* *Sárga liliom* (1914) - D-ro Perédy

## Lia verkita teatraĵo 
* *Uj nász* (prezentita en Kolozsvár en 1902)

## Fontoj 
* hungarlingva biografio
* hungarlingva biografio
* hungarlingva biografio

## Referencoj 
Kategorio:Hungaraj aktoroj
Kategorio:Budapeŝtanoj
Supratmosfera Esplorsatelito

eta|dekstre|250ra|Supratmosfera Esplorsatelito.
La **Supratmosfera Esplorsatelito**, en angla *Upper Atmosphere Research Satellite* (UARS), estis orbita observatorio funkciigita de NASA kies misio estis studi la Atmosferon de la Tero, pli precize pri la protekta ozontavolo. La 5,900-kilogrampeza satelito estis deplojita el la Kosmopramo Discovery dum la misio STS-48 en 15a de Septembro 1991. Ĝi eniris en la orbiton de la Tero je funkciebla altitudo de 600 kilometroj, kun orbita klino de 57 gradoj.

La origina misidaŭro estis planita nur por tri jaroj, sed ĝi estis etendita kelkajn fojojn. Kiam la misio finfine finiĝis en Junio 2005 pro financa elĉerpo, 14 jarojn post la lanĉo de la satelito, ses el ĝiaj dek instrumentoj estis ankoraŭ funkciantaj. Fina orbit-malpeziga bruligado estis okazigita komence de Decembro 2005 por prepari la sateliton por ĝia deorbitigo. La 26an de Oktobro 2010, la Internacia Kosmostacio devis plenumi rub-evitan manovron reage al kunvenado kun UARS.

La dekomisiita satelito revenis al la tera atmosfero la 24an de Septembro 2011. Konsiderinda atento de amaskomunikiloj interesiĝis pri la reveno sur la tera surfaco, ĉefe pro la antaŭvidoj fare de la NASA pri eblo, ke grandaj partoj de la satelito povus atingi la grundon, eventuale endanĝerigante loĝatajn areojn. Tamen, la satelito finfine falegis sur neloĝata areo en la Pacifika Oceano.

## Notoj 
## Bibliografio 
* Goddard Space Flight Center (1987). "UARS Project Data Book: The UARS Instruments" (PDF). NASA: 4-1–4-63. Arkivita el la originalo (PDF) la 2an de Aprilo, 2012. Alirita la 14an de Januaro 2022. 

Kategorio:Kosmoesploroj en Usono
Kategorio:Teraj orbitoj
Kategorio:NASA
Kategorio:Kosmoveturiloj
Kalvinana preĝejo (Harkány-Terehegy)

La **kalvinana preĝejo** estas religia historia monumento en Harkány (Hungario), iam en apuda vilaĝo Terehegy.

## Historio 
Dum dominado de turkoj la loĝantoj en Terehegy akceptis plene la klavinismon. La baldaŭa kontraŭreformacio faris baraĵojn al la kalvinanoj, sed depost la nova eklezia leĝo en 1781 la kalvinanoj en la lando ricevis eblecojn. En Terehegy la kirko estis konstruita en 1798, sed en la sama loko jam pli frue estis kalvinana kirko konstruita el lomo. En mezo de la 19-a jarcento ĝi estis trakonstruita. La orgeno venis el Pécsvárad kaj estis renovigita en 1988.

## Konstruaĵo 
La preĝejo situas sola laŭ la ĉefvojo sur malalta monteto en granda korto kune kun arboj. Ŝtupoj kuras al la enirejo. La fasado estas simetria, meze la kvadrata turo plene reliefas. La turopinto estas piramida. La enirejo funkcias tra la turo, sed estas alia enirejo en flanko de la navo. La absido estas plurlatera. Interne la muroj estas blankaj laŭ la kutimoj. La benkoj estas barokaj. Du lignaj kolonoj tenas la galerion. La predikejo estis farita el ligno.

## Fontoj 
* hungare kun fotoj
* hungare kun foto
* hungare kun foto
* http://www.muemlekem.hu/muemlek/show/1414

Harkany
Kategorio:Kristanaj preĝejoj en Harkány
eta|maldekstre|
Regent's Park

eta|330ra|
'''''Regent's Park*** (oficiale ***The Regent's Park'''*) estas unu el la reĝaj parkoj en Londono. Ĝi situas en la norda parto de la urbocentro en la urbodistriktoj City of Westminster kaj *Camden*. Norde estas la ŝika distrikto Primrose Hill kun sia parko.

La parko de du kvadrataj kilometroj estas ĉirkaŭita de ringa vojo, en la mezo estas interna ringa vojo. Ĉi-lasta ĉirkaŭas la *ĝardenojn de reĝino Maria*, la plej atenteme prizorgita parto de la parko. Krom la ringaj stratoj kaj du konektaj vojoj intere, la parko estas nur por piedirantoj. La suda, orienta kaj la plej granda parto de la parka rando estas vicita per blankaj envicaj domoj ornamitaj per stuko, kiuj estis konstruitaj en la frua 19-a jarcento. La Parko estas limita norde per la *Regent's Canal*, kiu ligas la *Grand Union Canal* al la *London Docklands''.

Regent's Park konsistas plejparte el gazonoj kun multaj distraj instalaĵoj, inkluzive de lago kun remboatoj kaj multaj akvobirdoj, ardeokolonio, sportinstalaĵoj kaj ludejoj por infanoj. Ĉe la norda finaĵo de la parko estas la Londona Zoo. Ekzistas multaj ĝardenoj malfermaj al publiko, inkluzive de la Ĝardenoj de de reĝino Maria kun subĉiela scenejo ene de la Interna Rondo, formala itala ĝardeno kun apudaj neformalaj anglaj ĝardenoj en la sudorienta angulo, kaj la ĝardenoj de ''St John's Lodge*. *Winfield House*, la loĝejo de la Ambasadoro de la Usono, estas sur privata proprieto ĉe la okcidenta flanko. Tute apud ĝi estas la plej granda moskeo en la urbo.

En julio 1982 la parko estis en la tutmondaj novaĵoj kiam tie kaj en la same reĝa parko *Hyde Park'' detonaciis bomboj fare de la terorisma grupiĝo "provizora irlanda respublika armeo".

Kategorio:Parkoj aŭ ĝardenoj de Londono
Kategorio:Parkoj
Belga Amikaro de Fervojistaj Esperantistoj

**Belga Amikaro de Fervojistaj Esperantistoj** (BAFE) estas la belga sekcio de la Internacia Fervojista Esperanto-Federacio (IFEF). Ĝi fondiĝis en 2019 kaj estas la posteulo de la Belga Esperanto Fervojista Asocio (BEFA). En la printempo de 2020 BAFE estis akceptita de IFEF kiel la landa asocio de Belgio.

## Historio 
Malgraŭ la malfondiĝo en 2018 de la Belga Esperantista Fervojista Asocio, multaj membroj de tiu asocio deziras daŭre esti membroj de IFEF. Starigita en 1909, IFEF estas asocio de esperantistoj celanta kunigi, pere de la Lingvo Internacia, diversfakajn profesiulojn de ĉiuj branĉoj de fervojo kaj transportado, sed ankaŭ la amikojn de fervojo en la tuta mondo. Dum la IFEF-kongreso en Malago en 2019 kunsidis la belgaj ĉeestantoj kaj la estraro de IFEF: interkonsente estis decidite fondi novan asocion BAFE (Belga Amikaro de Fervojistoj Esperantistoj). La avantaĝo de tiu paŝo estas ke Belgio povas denove plene agadi en la faka organizo IFEF. Membroj de BAFE ricevas la 6 numerojn de la revuo Internacia Fervojisto (IF) kaj rabaton dum IFEF-kongresoj.

## Aktivuloj en Belgio 
Ĉefaj IFEF-aktivuloj en Belgio en 2022 estas:
* Clara Bracke
* Marc Cuffez (kontaktpersono)
* Piet Glorieux
* Yves Nevelsteen
* Griet Symoens (kasisto)
* Kristin Tytgat

## Agado 
Aktivuloj de BAFE organizas en 2023 Fervojistan Kongreson en Antverpeno, kunlabore kun IFEF kaj Flandra Esperanto-Ligo.

## Referencoj 
Kategorio:Fervojistaj Esperanto-asocioj
Kategorio:Belgaj esperantistoj
Internacia Asocio de Akademioj

La **Internacia Asocio de Akademioj** (1899–1913) estis akademio desegnita por la celo ligi la diversajn akademiojn ĉirkaŭ la mondo, de kiu la unua renkontiĝo okazis en Parizo, Francio, en 1900. La unua prezidanto estis M. J. De Goeje,  nederlanda Orientalisto.

## Referencoj 
## Vidu ankaŭ 
* Internacia Konsilio por Scienco

Kategorio:Supernaciaj organizaĵoj
Kategorio:Organizaĵoj malfonditaj en 1913
Kategorio:Organizaĵoj fonditaj en 1899
Kategorio:Naciaj akademioj
Ádám Pásztor

**Ádám Pásztor** [pAstor], laŭ hungarlingve kutima nomordo **Pásztor Ádám** estas hungara aktoro, muzikalkantisto.

Ádám Pásztor naskiĝis la  en Mosonmagyaróvár.

## Biografio 
Ádám Pásztor aliĝis al amatora aktora trupo en 2003, kie li praktikadis. Li maturiĝis en gimnazio en sia naskiĝurbo en 2008, sed li frekventis ankaŭ muziklernejon. Li studis en studio de Operetoteatro (Budapeŝto) inter 2008-2009 kaj li akiris aktoran diplometon en 2012 en aktorakademio de Teatro Magyar. Lia ĉefinstruisto estis Áron Őze. Li daŭre estis aktiva sur scenejoj ekde 2004.

## Liaj teatraj roloj (elekto) 
* Zsigmond Móricz-Tibor Kocsák-Tibor Miklós: Légy jó mindhalálig (muzikala verzio) - Misi Nyilas (ĉefrolo)
* Neil Simon-Dorothy Fields: *Sweet Charity* - helpanto de Daddy
* Ernő Szép: *Vőlegény* - 
* Molière: Tartufo - Damis
* Benny Andersson-Björn Ulvaeus: *Mamma Mia!* - Eddie
* Frigyes Karinthy: *Tanár úr kérem* - Károly Bauer
* Imre Kálmán: *Csárdáskirálynő* - grafo Bóni

## Vidu, aŭdu ankaŭ 
* https://www.youtube.com/watch?v=7_b1WftlXmg

## Fontoj 
* oficiala paĝo
* hungarlingva biografio kun foto
* hungarlingva biografio 

## Referencoj 
Kategorio:Hungaraj aktoroj
Kategorio:Hungaraj muzikalkantistoj
Lom (distrikto Most)

**Lom** () estas urbo de longforma bazplano en Ĉeĥio situanta en distrikto Most, en Regiono Ústí nad Labem, du kilometrojn de Litvínov. Ĝi dividiĝas en partojn Horní Lom kaj Dolní Lom kaj Loučná. Vivas en ĝi  ().

## Historio 
La unua skribmencio pri la vilaĝo devenas el la jaro 1341.

## Loĝantaro 
## Memorindaĵoj 
* Naturmemorindaĵo Lomské údolí

## Transporto 
Tra Dolní Lom kondukas ŝoseo I/27 en direkto Most–Dubí kaj du fervojlinioj:
* Fervojlinio Teplice v Čechách – Litvínov kun haltejo *Lom u Mostu* (eksa stacidomo estis detruita). La stacidomo situas en centro de Dolní Lom, estas el ĝi proporcie ofta komuniko al Litvínov kaj Teplice.
* Fervojlinio Most – Moldava v Krušných horách, la tn. Moldava montara fervojo, kun haltejo *Lom u Mostu zastávka* 1&nbsp;km nordoriente ; la komuniko estas malpli ofta.

## Naskiĝintoj 
* Karel Duda, diplomato, ambasadoro en Usono kaj Granda Britio
* Jiřina Fikejzová, tekstistino
* Eva Oubramová, poetino, verkistino kaj redaktorino
* Josef Alois Náhlovský, komikulo
* František Janda, skulptisto

## Pluaj fotoj 

Hornická kolonie v Lomu 04.jpg|Minista kolonio en Lom
Společenský dům v Lomu 01.jpg|Societa domo en Lom
Dům č.p. 23 v Lomu 1.jpg|Domo n-ro 23 en Lom


Kategorio:Municipoj en distrikto Most
Kategorio:Urboj en distrikto Most
Kategorio:Urboj en Bohemio
Kategorio:Setlejoj en Mosta baseno
Loučná (Lom)

**Loučná** () estas loka parto de urbo Lom en distrikto Most en Ĉeĥio. Vivas ĉi tie  (). Ĝi troviĝas en cismontaro de Ercmontaro en supermara alteco 385 metroj kaj la konstruareo flue ligas al parto de urbo nomata *Horní Lom*. Tra la vilaĝo kondukas ŝoseo de la III-a klaso n-ro 0138 el Litvínov ĝis Osek.

Loučná situas en katastra teritorio **Loučná u Lomu** kun areo 6,1667&nbsp;km².

## Historio 
La unua skribmencio pri la vilaĝo devenas el la jaro 1549.

## Loĝantaro 
## Memorindaĵoj 
* Riparita kapeleto en vilaĝplaco el la jaro 1799
* Naturmemorindaĵo Salesiova výšina ĉirkaŭ 1&nbsp;km oriente de la domaro (jam sur teritorio de distrikto Teplice)
* En la katastro de Loučná, netutaj 5&nbsp;km nordokcidente, troviĝas la plej alta punkto de distrikto Most: monto Loučná (956&nbsp;m).

## Pluaj fotoj 

Loučná - pošta.jpg|Poŝto en Loučná
Loučná - hostinec Nový výčep.jpg|Gastejo Nový výčep
Loučná - vila.jpg|Vilao en Loučná

Kategorio:Vilaĝoj en distrikto Most
Kategorio:Lom (distrikto Most)
Kategorio:Setlejoj en Ercmontaro en Ĉeĥio
Kategorio:Setlejoj en Mosta baseno
Ferenc Pataki (aktoro)

**Ferenc Pataki,** laŭ hungarlingve kutima nomordo **Pataki Ferenc** estas hungara aktoro, voĉoaktoro.

Ferenc Pataki naskiĝis la  en Debrecen.

## Biografio 
Ferenc Pataki maturiĝis en gimnazio en sia naskiĝurbo en 1995, poste li akiris aktoran diplomon en Altlernejo pri Teatro kaj Filmo en 1999. Liaj plej gravaj instruistoj estis István Horvai kaj Gábor Máté (aktoro). Li estis membro de Nacia Teatro (Szeged) ĝis 2018. Baldaŭ li aliĝis al aktora agentejo. Li havis ankaŭ filmajn rolojn. Li ricevis premiojn inter 2014-2018. Lia edzino naskis trifoje.

## Liaj teatraj roloj (elekto) 
* William Shakespeare:
** Somermeznokta sonĝo - Demetrius
** Hamleto - Claudius
** Kiel Plaĉas al Vi - Silvius
** Othello - Jago
** Reĝo Lear - Goneril
** La Ventego - spirito
** Romeo kaj Julieta - Benvolio
* Molière: Tartufo - titolrolo; Valér
* Andor Gábor: Dolarpaĉjo (teatra verzio) - D-ro Jenő Szekeres; Hrabovszky
* Anton Ĉeĥov: Onklo Vanja - Vojnickij
* Ede Szigligeti: *Liliomfi* - titolrolo; Kányai
* Joseph Stein–Jerry Bock: Violonisto sur la tegmento - Perĉik
* Leonard Bernstein: West Side Story - Chino
* József Katona: *Bánk bán* – banuso Petur

## Liaj kinaj filmaj roloj (elekto) 
* *Poligamy* (2009) - Lajos
* *Seveled* (2019) - bone prizorgita viro
* en eksterlandaj filmoj hungaraj voĉoj ekzemple de Éric Brunet, Danny Midwinter, Martin Sensmeier

## Liaj televidaj filmaj roloj (elekto) 
* *A Nagyúr* (2001)
* *A rajzoló* (2013) - suspektito
* *Keresztanyu* (serio, 2021) – Pál Puskás

## Fontoj 
* hungarlingva biografio
* hungarlingva biografio
* roloj

## Referencoj 
Kategorio:Hungaraj aktoroj
Kategorio:Hungaraj voĉoaktoroj
HMS Challenger

[eta|dekstra|250px|La ŝipo *HMS Challenger* ([1858).]]
***HMS Challenger*** estis korveto de miksta pelado per veloj kaj vapormaŝino kiu funkciigis helicon de la klaso Pearl apartenanta al la Brita Reĝa Mararmeo, surmarigita la 13an de Februaro 1858 el la ŝipkonstruejo Woolwich Dockyard. Ĝi estis la ĉefa ŝipo de la ŝipstacio de Aŭstralio inter 1866 kaj 1870.​

Kiel integranto de la ŝipstacio de Nordameriko kaj de Karibio, ĝi partoprenis en 1862 en la operacoj kontraŭ Meksiko, inkludita la francan okupacion de Verakruco. Ĝi estis poste sendita al la ŝipstacio de Aŭstralio en 1866 kaj en 1868, jaroj en kiuj ĝi realiĝis punoperacojn kontraŭ la indiĝenoj de Fiĝioj reprezalie al la murdo de misiisto kaj de kelkaj ties subuloj. Ĝi forlasis la ŝipstacion de Aŭstralio fine de 1870.

La korveto estis modifita por realigi tiun kiu iĝis la unua ekspedicio de maresplorado je tutmonda nivelo, nome Ekspedicio Challenger. Por mezuri la profundaĵojn, ĉiuj kanonoj escepte du el ili, estis retiritaj kaj oni mallongigis ties mastojn por disponi de pli da interna spaco. Oni instalis laboratoriojn, kromajn kajutojn, kaj specialan platformon por dragado. La ŝipo estis ekipita per ujoj por la konservado de specimenoj, alkoholo por ties konservado, mikroskopoj, kemiaj aparatoj, ekipaĵoj por dragado kaj fiŝkaptado, termometroj, boteloj por akvomontroj kaj sondiloj por la kolekto de sedimentoj el la mara fundo. Krome, ĝi estis ekipita per 291 km de itala ŝnura kanabo por sondado, drenado kaj fiŝkaptado. La *Challenger* havis totalan ŝipanaron de 243 homoj inter oficiroj, sciencistoj kaj maristoj, kiuj veturis totalon de 68 890 marmejloj (127 670 km).

## Notoj 
## Referencoj 
* Bastock, John (1988), Ships on the Australia Station, Child & Associates Publishing Pty Ltd; Frenchs Forest, Australia. ISBN 0867773480

## Eksteraj ligiloj 
* Societo *Challenger*

Kategorio:Esplorado
Kategorio:Oceanografio
Kategorio:Britaj ŝipoj
Christine De Luca

**Christine De Luca** (naskiĝis ) estas skota poeto kaj verkisto el Ŝetlandaj Insuloj kiu verkis en la angla kaj ŝetlanda dialekto. Ŝiaj poeziaĵoj estas tradukitaj en multajn lingvojn kiuj inkludas la kimran, francan, germanan, danan, norvegan, islandan, finnan kaj polan. Ŝi estas *Makar* (poeta laŭreato) de Edinburgo ekde 2014 - 2017, tutmonda advokato por la ŝetlanda lingvo kaj literaturo de la Nordaj Insuloj de Skotlando.

## Vivo kaj eduko 
De Luca naskiĝis en Walls aŭ Waas en Ŝetlando. Ŝia patro Sandy Pearson estis lernejestro de Happyhansel Junior Secondary School en Ŝetlando. Ŝi translokiĝis al Edinburgo kiam ŝi estis adoleskantino por studi ĉe la universitato. Post sia diplomiĝo, ŝi laboris ĉe Broughton High School en Edinburgo. Kvankam ŝi ne revenis al Ŝetlando por vivi, ŝi komencis uzi sian denaskan lingvon por verki.

## Honoroj 
* Shetland Literary Prize por *Voes & Sounds*. 1996
* Shetland Literary Prize por *Wast Wi Da Valkyries*. 1999
* Rhoda Butler Prize por Makkin Sooth Eshaness
* The Michael Marks Awards for Poetry Pamphlets por *Dat Trickster Sun*. 2014

## Verkoj 
* 2021, *Veeve*
* 2021, *The Art of Poetry & Other Poems*
* 2021, *Another Time, Another Place*
* 2020, *Northern Alchemy*
* 2017, *Heimferðir/ Haemfarins*
* 2017, *Glimt av opphav/ Glims o Origin*
* 2017, *Edinburgh Singing the City*
* 2015, *Questo sole furfante*
* 2014, *Dat Trickster Sun*
* 2011, *And Then Forever*
* 2010, *North End of Eden*
* 2007, *Mondes Parallèles*
* 2005, *Parallel Worlds*
* 2004, ''Drop's in Time's Ocean*
* 2002, *Plain Song*
* 1997, *Wast Wi Da Valkyries*
* 1994, *Voes and Sounds''

## Referencoj 
Kategorio:Verkistoj
Kategorio:Verkistinoj
Kategorio:Britaj poetoj
Mars 96

eta|upright=1.0|dekstra|Interno de Mars 96.
eta|maldekstre|Mars 96 lanĉota.
**Mars 96** (foje nomata **Mars-8**) estis malsukcesa misio al Marso lanĉota en 1996 por esplori Marson fare de Rusiaj Spacfortoj kaj ne rekte rilata al la Soveta Marsa Sondilprogramo samnoma. Post la malsukceso de la dua kvar-stadia bruligado, la sondilo re-eniris en la Atmosfero de la Tero, disiĝante tra ĉirkaŭ 320 km longa parto de la Pacifika Oceano plus de Cilio kaj Bolivio. La kosmoŝipo Mars 96 estis bazita sur Fobos-sondiloj lanĉitaj al Marso en 1988. Ili estis de nova dezajno tiame kaj ambaŭ finfine malsukcesis. Por la misio Mars 96 la dezajnistoj kredis, ke ili estis korektintaj la misojn de la Fobos-sondiloj, sed la valoro de iliaj plibonigoj neniam estis pruvita pro la detruo de la sondilo dum la lanĉofazo.

## Notoj 
## Eksteraj ligiloj 
* NASA 
* The probe that fell to Earth

Kategorio:Sondiloj de Marso
Kategorio:Kosmoesploroj en Rusio
Kategorio:1996
Kategorio:Malsukceso
Hipoksio (media)

**Hipoksio** estas termino kiu referencas al malalta enhavo de oksigeno. Normale, 20.9% el la gaso en la Atmosfero de la Tero estas oksigeno. La parta premo de oksigeno en la atmosfero estas de 20.9% el la totala barometria premo. En akvo, oksigenaj niveloj estas multe pli malaltaj, proksimume 7 ppm aŭ 0.0007% en bonkvalita akvo, kaj fluktuas loke depende el la ĉeesto de fotosintezaj organismoj kaj relativa distanco al la surfaco (se estas pli da oksigeno en la aero, ĝi disiĝos tra la parta premogradiento).

## Notoj 
Kategorio:Fiziko
Kategorio:Gasoj
Kategorio:Oksigeno
Preĝejo Sankta Eŭstaĥo (Herend)

La**paroĥa preĝejo Sankta Eŭstaĥo** estas katolika konstruaĵo en urbo Herend (Hungario).

## Historio 
Dum la mezepoko en nuna areo de Herend estis pluraj apartaj vilaĝoj. Ĝis 1589 ekzistis kirko en unu el la vilaĝoj, sed baldaŭ pro la kontraŭturkaj bataloj ĝi neniiĝis. La alvenintaj germanoj konstruis lignan senturan preĝejon dediĉitan al Sankta Eŭstaĥo en 1779.  Ĝi estis barokigita kaj turo alkonstruiĝis en 1828. Herend estis levita paroĥo en 1919. La kirko kun la paroĥejo estis renovigita en 1922. Estis kreitaj 2 porcelanaj fenestroj pri Elizabeto de Hungario en 1935 por la muzeo kaj kirko. En la sekvaj jaroj Hugó Johan kreis vitralojn en la kirko, en 1944 orgeno ekfunkciis kaj en la sama jaro la preĝejo estis renovigita. En 1945 la kirka porcelana fenestro neniiĝis pro la bataloj, poste oni metis en la kirkon la alian porcelanan fenestron. En 1968 la preĝejo ekstere, en 1975 interne renoviĝis. La kirko havas virinan koruson.

## Konstruaĵo 
La preĝejo situas sola laŭ la trotuaro. La fasado estas simetria, meze la turo plene reliefas. La enirejo funkcias en flanko de la navo, sed estas alia enirejo tra la turo. La altara bildo prezentas Kriston sur la kruco.

Kermeso okazas la 20-an de septembro.

## Fontoj 
* hungare kun fotoj
* hungare kun foto
* https://www.eusztak.hu/egyhazkozseg/a-plebania-tortenete 
* http://lexikon.katolikus.hu/H/Herend.html

Herend
Herend
Franz Hanfstaengl

**Franz Seraph HANFSTAENGL** (1a de Marto 1804, en Baiernrain ĉe Bad Tölz – 18a de Aprilo 1877, en Munkeno) estis bavara pentristo, litografo, kaj fotografo.

## Vivo 
Hanfstaengl studis en Munkeno kun Hermann Joseph Mitterer. Li estis instruita en litografio, kaj kontaktis kun Alois Senefelder kaj studis el 1819 ĝis 1825 en la Munkena Akademio de Belartoj. En 1826, li iris al Dresdeno kaj eklaboris en 1852 por kopii en litografio la oleojn de la Dresdena Galerio. Inter 1835 kaj 1852 Hanfstängl faris ĉirkaŭ 200 litografiajn reproduktojn de majstroverkojn el tiu Galerio de Dresdeno, kaj publikigis ilin kajere. Kiam li revenis al Munkeno, li lasis sian establadon en Dresdeno al siaj fratoj Max kaj Hans.

Paco en la Tero|eta|maldekstre|*Paco sur la Tero*, litografio de Franz Hanfstaengl.
En 1833 li fondis en Munkeno litografian establon per si mem, kio funkciis ĝis 1868, kaj al kiu li poste aligis belartan presejon kaj (en 1853) fotografian atelieron. Hanfstaengl akiris multan popularecon kiel portreta litografo de la socio de Munkeno, kaj estis kromnomita 'Count Litho' (Grafo Lito). Poste, li iĝis kortega fotografo kaj produktis portretojn de famaj personoj, inter kiuj la juna reĝo Ludoviko la 2-a, Franz Liszt, Otto von Bismarck kaj imperiestrino Elizabeto de Aŭstrio. En 1858 Hanfstaengl tutoris la faman francan fotografon Antoine Samuel Adam-Salomon.

eta|maldekstre|Franz Hanfstängl en posta vivo.
Li influis sian bofraton, nome la aŭstria kuracisto, inventisto kaj politikisto Norbert Pfretzschner veterano de la evoluo de la fotografia seka plato en 1866. Li estis edzo de Franziska Wegmeier (1809–1860), kun kiu li iĝis patro de Edgar Hanfstaengl. Alia familiano, Erwin von Hanfstaengl, en 1873 edziĝis al la operakantistino Marie Schröder.

## Galerio 

Franz Liszt 2.jpg|Franz Liszt.
Franz Hanfstaengl - Clara Schumann (1857).jpg|Clara Schumann.
Richard Wagner 2.jpg|Richard Wagner.
Sofia Carlota da Baviera.1.jpg|Dukino Sophie Charlotte de Bavario.
Johann Friedrich Overbeck 2.jpg|Johann Friedrich Overbeck.

## Notoj 
## Referencoj 
* Heß, Helmut, *The publishing-house of Franz Hanfstaengl and early photographic art-reproduction.* Das Kunstwerk und sein Abbild. (Akademischer Verlag, Munich 1999) 
* Gebhardt, Heinz, *Franz Hanfstaengl/Von der Lithographie zur Photographie* (From Lithography to Photography). (C. H. Beck, München 1984). 

## Eksteraj ligiloj 
* Literature of and about Franz Seraph Hanfstaengl in the Catalogue of the German National Library http://dispatch.opac.d-nb.de/DB=4.1/REL?PPN=118701363

Kategorio:Germanaj pentristoj
Kategorio:Germanaj desegnistoj
Kategorio:Fotistoj
Kategorio:Portretistoj
Afrikaj papagoj

**Afrikaj papagoj** (*Psittacus*) estas genro de afrotropisaj papagoj (*Psittacinae*). Ĝi konsistas je du specioj: la griza papago (*Psittacus erithacus*) kaj la Timneh-papago (*Psittacus timneh*).

Dum longa tempo la genro konsideratis monotipa kaj griza papago kaj Timneh-papago rigardatis kiel subspecioj de *Psittacus erithacus*: laŭorde, *P. e. erithacus* kaj *P. e. timneh*. Tamen en 2012 BirdLife International agnoskis ilin apartaj specioj laŭ kombinaĵo de genetikaj, morfologiaj kaj kondutaj diferencoj.

La papagoj troveblas en pluvarbaroj de Uesta kaj Centra Afriko. Ilia dieto plejparte konsistas je nuksoj, semoj, fruktoj kaj folioj, sed oni ankaŭ observis ilin manĝantajn helikojn. Ili estas inter la plej inteligentaj birdoj en la mondo kaj povas lerni imiti multajn sonojn, inter aliaj homajn parolmanieron kaj diversajn sonojn (ridado, tusado ktp). Tio ĉi igas ilin popularaj dombirdoj.

## Etimologio
La genra nomo *Psittacus*, samkiel la familia nomo *Psittacidae* kaj aliaj similaj taksonaj nomoj, devenas de la pruntita latina vorto *psittacus*, kiu siavice devenas de la antikva greka ψιττακός. Tiu ĉi vorto simple signifas "papago". Por la genro de griza papago la vorton enkondukis Karolo Lineo, rekonante ke ĝuste la griza papago estis la plej frua specio de papago konata en Eŭropo.

## Taksonomio
Nuntempe oni akceptas du speciojn: Junaj birdoj de tiu ĉi specio havas pli malhelan kaj malbrilan koloron ĉe la pinto de la vosto. Griza papago nature vivas sur insuloj de Principeo kaj Bioko, en sud-eosta Ebur-Bordo, uesta Kenjo, norduesta Tanzanio, sudaj partoj de Demokratia Respubliko Kongo kaj norda Angolo. En birdobredado la specio nomiĝas per kodo "CAG".
* **Timneh-papago** (*Psittacus timneh*), antaŭe konsiderata subspecio (*Psittacus erithacus  timneh*). Timneh-papagoj estas averaĝe pli malgrandaj ol la grizaj papagoj kaj longas ĉirkaŭ  22–28&nbsp;cm. Iliaj plumaroj estas pli malhelaj ol tiuj de grizaj papagoj, de griza ĉe la ventro ĝis karbe nigra ĉe la dorso kaj flugiloj. Iliaj vostoj estas malhele ruĝaj aŭ vinkoloraj. Sur supra parto de la beko ili havas rozkoloran aŭ kornkoloran makulon. Timneh-papagoj estas endemiaj en pluvarbaroj de Supra Gvineo kaj en apudaj savanoj de Uesta Afriko, de Gvineo Bisaŭa kaj suda Malio eosten ĝis Ebur-Bordo, ĝis 70&nbsp;km eoste de rivero Bandama. En birdobredado la specio havas kodon "TAG". Tuj post kiam Timneh-papago ricevis specian statuson en 2012 ĝi estis klasita kiel vundebla.

En birdobredado oni iam distingigas ankoraŭ trian kaj kvaran specion, sed scienca ornitologio ne akceptas tion.

## Referencoj
Kategorio:Papagoj
Kategorio:Parolantaj birdoj
Kategorio:Besta inteligenteco
Kategorio:Birdoj de Afriko
Polerady (distrikto Most)

**Polerady** () estas municipo de Ĉeĥio troviĝanta en distrikto Most proksimume 6&nbsp;km sude de urbo Most. Vivas ĉi tie  (). Trafluas tra la municipo rivereto Srpina.

## Historio 
La unua skribmencio pri la vilaĝo estas el la jaro 1250.

## Loĝantaro 
## Personecoj 
En Polerady en instruista familio naskiĝis entreprenisto kaj politikisto Josef Wohanka (1842–1931).

## Rilataj artikoloj 
* Mastný Dvůr – solejo en la katastro de municipo, likvidita dum konstruado de Elektrejo Počerady

## Pluaj fotoj 

Socha svatého Jana Nepomuckého v centru Polerad (Q104980855) 01.jpg|Statuo de sankta Johano Nepomuka


Kategorio:Municipoj en distrikto Most
Kategorio:Vilaĝoj en distrikto Most
Kategorio:Setlejoj en Mosta baseno
Maya Wildevuur

**Maya Wildevuur** (Naskiĝinta kiel Martje Lammigje, Deventer, 24-a de julio 1944 - 11-an de aprilo 2023) estis nederlanda pentristino.

Maya Wildevuur studis ĉe la *Akademio por Arto kaj Industrio* en Enschede. Ŝi unue loĝis en Enschede dum kelkaj jaroj kaj en la jaroj 1980-1985 ŝi iĝis plej konata pro siaj "silkaj kolaĝoj", kiuj estis inspiritaj de anglaj pejzaĝoj. La silka tekniko, kiun ŝi uzis en siaj unuaj verkoj, radiis simplecon same kiel kompleksecon. Tio donis al ŝi bonegan nomrekonon en Nederlando kaj eksterlande. Poste ŝi ankaŭ aplikis aliajn teknikojn, sed ŝia stilo ĉiam restis nedubebla.

La laboro de Maya Wildevuur estas karakterizita per la uzo de fortaj kontrastaj kolorakcentoj, mallozaj sed foje kapricaj formoj kaj emocieco, kvankam ĉi-lasta ne ĉiam estas evidenta komence. En la lastaj jaroj ŝi laboris kun malsamaj stiloj kaj malsamaj teknikoj. Maya Wildevuur ĉefe pentras florojn, pejzaĝojn kaj foje bestojn, sed ankaŭ estas konata pro siaj karakterizaj portretoj de famuloj kiuj havas sian propran stilon. Ŝi faris i.a. pentraĵon de reĝo Willem-Alexander de Nederlando kaj Princino Máxima, sed ankaŭ de Paul van Vliet kaj aliaj famaj nederlandanoj.

Kun ĉiuj nuancoj, inter griza, verda kaj blua, la glumozaikoj de Maya Wildevuur prezentas pejzaĝojn kaj eventojn. Grandega bukedo, kiun ŝi ricevis kiel donaco ĉe la unua malfermo de sia artgalerio, iĝis la impulso por akvarelo, kaj malrapide la silkaj kolaĝoj estas anstataŭitaj per kanvasoj.

Ekde 1984 ŝi loĝas en la nordo de la lando. En 1984 ŝi malfermis la artgalerion *Maya Wildevuur* en Hooghalen. Ekde 1992 ŝi loĝas en la Ennemaborg en Midwolda, provinco Groningen.

## Eksteraj ligiloj 
* Retejo de Maya Wildevuur 

Kategorio:Nederlandaj pentristoj
Hari Poter kaj la Ordeno de la Fenikso (filmo)

***Hari Poter kaj la Ordeno de la Fenikso*** () estas usona filmo de 2007. Farita baze de la brita samnoma verko fare de J. K. Rowling, ĝi estas la kvina epizodo de la filmo-serio pri la fikcia universo Hari Poter. Reĝisoro de la filmo estis David Yates.

## Eksteraj ligiloj 
*  ()

eta|maldekstra|360px|

Kategorio:Usonaj filmoj
Kategorio:Britaj filmoj
Kategorio:Harry Potter
Kategorio:Filmoj aperintaj en 2007
Kategorio:Fantastaj filmoj
Kategorio:Filmoj adaptitaj de libroj
Kategorio:Filmoj pri edukado
Mike Newell

**Mike NEWELL** - naskiĝis , do nun -jara - estas brita reĝisoro, produktisto kaj scenaristo de kinejaj filmoj. Interalie li konatas pro la reĝisorado de la filmo Hari Poter kaj la Pokalo de Fajro de 2005, laŭ la brita samnoma romano fare de J. K. Rowling. Krome antaŭe li interalie elstaris en 2007 per filma adapto de la romano Amo en la tempoj de ĥolero de la kolombia verkisto kaj Nobel-premiito Gabriel García Márquez nome *Love in the Time of Cholera*.

## Aliaj filmoj
* *Four Weddings and a Funeral*, 1994

## Eksteraj ligiloj 
* 
* 

Kategorio:Britaj kinproduktoroj
Kategorio:Britaj reĝisoroj
Agino Selo

**Agino Selo** (makedone Агино Село) estas vilaĝo en la Nordorienta regiono de Norda Makedonio. Ĝi situas en Opština Kumanovo. En 2021 loĝis ĉi tie 867 loĝantoj.

## Loko, priskribo 
La vilaĝo situas en la sudokcidenta parto de la komunumo. Alteco estas ĉirkaŭ 320 - 450 m. La areo de la vilaĝo estas 11,7 km².

La ĉefŝoseo A1/E75 pasas tra la vilaĝo de sudo al nordo. La fervoja linio Skopjo-Kumanovo estas paralela al ĝi.

La distanco al Skopjo estas ĉirkaŭ 20 km, al la urbo Kumanovo ĉirkaŭ 10 km.

### Loĝantaro 
Laŭ la censo de 2021 loĝis ĉi tie entute 867 homoj.

En 2002 loĝis en la vilaĝo 949 makedonoj, 13 serboj kaj 3 loĝantoj de aliaj naciecoj.

La vilaĝo estas ĉefe ortodoksa.

La loĝantoj laboras ĉefe en agrikulturo.

## Plua skema mapo 

Агино Село во Општина Куманово.svg|eta|Agino Selo en la Opština Kumanovo

## Tradukfonto 
Kategorio:Vilaĝoj de Nord-Makedonio
Christian Muff

**Christian Fürchtegott MUFF** (naskiĝinta la  en Treffurt, mortinta la  en Kösen-Schulpforte) estis germana pedagogo.

## Vivo 
eta|Tombomonumento en Treffurt
Muff, filo de princa hohenlohe-a ĉefforstisto, frekventis la gimnazion en Mühlhausen (Turingio) antaŭ ol studi inter 1861 kaj 1864 filologion klasikan ĉe la Universitato de Halle. Post studfino kaj doktoriĝo (defendante la disertaĵon *De antiquitatibus Romanis in Vergilii Aeneide illustratis*) li iĝis en oktobro 1865 instruisto ĉe la lernejo *Latina* de Francke-fondaĵoj en Halle (Saale) kie li nomumitis en 1875 profesoro. En aŭtuno 1880 oni komisiis lin organizi strukturojn de la ĵus malfermita Reĝo-Vilhelmo-Gimnazion en Szczecin. En 1893 li iĝis direktoro de la Vilhelmo-Gimnazio en Kaselo kaj en 1898 rektoro de Landesschule Pforta. Ekde 1904 Muff paralele estis orda honorarprofesoro ĉe la fakultato pri filozofio en Halle (Saale).

Apud la ada pedagogia ago li eldonis plurajn komentitajn tekstojn de la verkoj de Sofoklo kaj Eŭripido. La lernolibro *Deutsches Lesebuch für Höhere Lehranstalten* havis ankaŭ postmorte plurajn noveldonojn. Post morto je Schulpforte li entombigitis en sia naskiĝurbo.

## Literaturo 
* Gustav Uhlig: *† Christian Muff*. Ĉe: Das humanistische Gymnasium. Organ des Gymnasialvereins 23 (1911), p. 99–103.

## Eksteraj ligiloj 
* Ligiloj ĉe DDB
* Catalogus professorum Halensis
* Pri Muff en la datenbanko de BBF

Kategorio:Germanaj pedagogoj
Kategorio:Germanaj klasikaj filologoj
Kategorio:Treffurt
Kategorio:Naumburg (Saale)
Kategorio:Germanaj profesoroj
Kategorio:Lernejestroj
David Yates

**David Yates** - naskiĝis , do nun -jara - estas brita reĝisoro, produktisto kaj scenaristo de kinejaj filmoj. Interalie li konatas pro la reĝisorado de la lastaj kvar filmoj el la serio pri Hari Poter, Hari Poter kaj la Ordeno de la Fenikso de 2007, Hari Poter kaj la Duonsanga Princo de 2009, Hari Poter kaj la Sanktaĵoj de la Morto, partoj 1 kaj 2 (2010 kaj 2011), laŭ la britaj samnomaj verkoj fare de J. K. Rowling.

## Eksteraj ligiloj 
* David Yatesen retejo de la  Brita akademio de filmaj kaj televidaj artoj ()
* 
* 

Kategorio:Britaj kinproduktoroj
Kategorio:Britaj reĝisoroj